title: Direttiva tal-Kummissjoni 2009/10/KE tat- 13 ta’ Frar 2009 li temenda d-Direttiva 2008/84/KE li tistipula kriterji speċifiċi ta’ purità dwar l-addittivi tal-ikel għajr il-kuluri u s-sustanzi li jagħtu l-ħlewwa (Test b’relevanza għaż-ŻEE)

text:
                  14.2.2009

                  MT

                  Il-Ġurnal Uffiċjali tal-Unjoni Ewropea

                  L 44/62

            DIRETTIVA TAL-KUMMISSJONI 2009/10/KE
      tat-13 ta’ Frar 2009
      li temenda d-Direttiva 2008/84/KE li tistipula kriterji speċifiċi ta’ purità dwar l-addittivi tal-ikel għajr il-kuluri u s-sustanzi li jagħtu l-ħlewwa
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 89/107/KEE tal-21 ta' Diċembru 1988 dwar l-approssimazzjoni tal-liġijiet tal-Istati Membri li jikkonċernaw l-addittivi tal-ikel awtorizzati għal użu fl-oġġetti tal-ikel maħsuba għall-konsum mill-bniedem (1), u b'mod partikolari l-Artikolu 3(3)(a) tagħha,
      Wara li kkonsultat il-Kumitat Xjentifiku dwar l-Ikel (SCF) u l-Awtorità Ewropea għas-Sikurezza Alimentari (EFSA),
      Billi:

                  (1)

                  Id-Direttiva tal-Kummissjoni 2008/84/KE (2) tas-27 ta' Awwissu 2008 li tistipula kriterji speċifiċi ta' purità fl-addittivi tal-ikel għjar il-kuluri u s-sustanzi li jagħtu l-ħlewwa, tistabbilixxi kriterji ta' purità għall-addittivi msemmija fid-Direttiva 95/2/KE tal-Parlament Ewropew u tal-Kunsill tal-20 ta' Frar 1995 dwar l-addittivi tal-ikel, għajr il-kuluri u s-sustanzi li jagħtu l-ħlewwa (3).

                  (2)

                  L-Awtorità Ewropea għas-Sikurezza Alimentari (minn hawn ’il quddiem l-‘EFSA’) ikkonkludiet fl-Opinjoni tagħha tal-20 ta’ Ottubru 2006 (4) li n-nisin prodott permezz ta’ proċess ta’ produzzjoni modifikat bl-użu ta’ sustanza bbażata fuq iz-zokkor huwa ekwivalenti fir-rigward tal-ħarsien tas-saħħa għal dak prodott mill-proċess oriġinali li juża sustanza bbażata fuq il-ħalib. Fuq il-bażi ta’ din l-opinjoni, l-ispeċifikazzjonijiet eżistenti għal nisin E 234 għandhom jiġu emendati biex jadattaw id-definizzjoni u l-kriterji ta’ purità stabbiliti għal dan l-addittiv.

                  (3)

                  Il-formaldehyde jintuża bħala preservattiv matul il-manifattura ta’ aċidu alġiniku, mlieħ alġinati u ester ta’ aċidu alġiniku. Ġie rrappurtat li r-residwi tal-formaldehyde, sa 50 mg/kg, jistgħu jkunu preżenti fl-addittivi finali li jgħaqqdu. Fuq talba tal-Kummissjoni, l-EFSA evalwat is-sikurezza fl-użu tal-formaldehyde bħala preservattiv matul il-manifattura u l-preparazzjoni ta’ addittivi tal-ikel (5). L-EFSA fl-Opinjoni tagħha tat-30 ta’ Novembru 2006 kkonkludiet li l-espożizzjoni stmata għal addittivi li jgħaqqdu li fihom residwi ta’ formaldehyde fil-livell ta’ 50 mg/kg ta’ addittiv ma toħloq l-ebda tħassib dwar is-sikurezza. Għaldaqstant il-kriterji ta’ purità eżistenti għall-aċidu alġiniku E 400, l-alġinat tas-sodju E 401, l-alġinat tal-potassju E 402, l-alġinat tal-ammonju E 403, l-alġinat tal-kalċju E 404, u l-alġinat tal-propan-1.2-diol E 405 għandhom jiġu emendati b’tali mod li l-livell massimu ta’ formaldehyde jkun iffissat għal 50 mg/kg.

                  (4)

                  Il-formaldehyde bħalissa ma jintużax fl-ipproċessar ta' alka tal-baħar għall-produzzjoni tal-carrageenan E 407 u tal-alka tal-baħar eucheuma proċessata E 407a. Madankollu, dan jista’ jeżisti b’mod naturali fl-alka tal-baħar u għalhekk ikun preżenti bħala impurità fil-prodott lest. Għaldaqstant huwa xieraq li jiġi ffissat livell massimu ta’ preżenza aċċidentali tas-sustanza ta’ hawn fuq f’dawn l-addittivi tal-ikel.

                  (5)

                  Il-gomma tal-guar hi awtorizzata bħala addittiv tal-ikel għal użu fl-oġġetti tal-ikel mid-Direttiva 95/2/KE. B’mod partikolari, din tintuża bħala sustanza li tgħaqqad, emulsjonant u stabbilizzatur. Tressqet talba lill-Kummissjoni biex tintuża gomma tal-guar parzjalment depolimerizzata bħala addittiv tal-ikel, prodotta minn gomma tal-guar nattiva permezz ta’ wieħed mit-tliet proċessi ta’ manifattura li jikkonsistu fi trattament bis-sħana, idrolisi aċiduża jew ossidazzjoni alkalina. L-EFSA evalwat is-sikurezza fl-użu ta’ dan l-addittiv u, fl-opinjoni tagħha tal-4 ta’ Lulju 2007 (6), stmat li l-gomma tal-guar parzjalment depolimerizzata kienet tidher simili ħafna għal gomma tal-guar nattiva fir-rigward tal-kompożizzjoni tal-prodott aħħari. Ġie konkluż ukoll li l-gomma tal-guar parzjalment depolimerizzata ma toħloq l-ebda tħassib dwar is-sikurezza għall-użu tagħha bħala sustanza li tgħaqqad, emulsjonant jew stabbilizzatur. Madankollu, fl-istess Opinjoni, l-EFSA rrakkomandat li l-ispeċifikazzjonijiet għal gomma tal-guar E 412 għandhom jiġu aġġustati biex iqisu l-livell ogħla ta' mluħa u l-preżenza possibbli ta' prodotti sekondarji mhux mixtieqa li jistgħu jirriżultaw mill-proċess ta' manifattura. Fuq il-bażi tar-rakkomandazzjonijiet maħruġa mill-EFSA, l-ispeċifikazzjonijiet tal-gomma tal-guar għandhom jiġu emendati.

                  (6)

                  Jeħtieġ li jiġu adottati speċifikazzjonijiet għal karbonat tal-manjesju E 504(i) awtorizzat bħala addittiv tal-ikel għal użu fl-oġġetti tal-ikel permezz tad-Direttiva 95/2/KE.

                  (7)

                  Fuq il-bażi ta’ dejta mogħtija mill-Assoċjazzjoni Ewropea tal-Ġir, jidher li l-manifattura ta’ prodotti tal-ġir minn materja prima disponibbli ma tippermettix li dawn jikkonformaw mal-kriterji eżistenti ta’ purità ffissati għal idrossidu tal-kalċju E 526 u ossidu tal-kalċju E 529, fir-rigward tal-livell ta’ manjesju u mluħa alkalini. Filwaqt li jitqies li mluħa tal-manjesju ma joħolqu l-ebda tħassib dwar is-sikurezza u l-ispeċifikazzjonijiet kif stabbiliti fil-Codex Alimentarius kif abbozzat mill-Kumitat Konġunt FAO/WHO ta’ Esperti dwar l-Addittivi tal-Ikel (minn hawn 'il quddiem il-JECFA), huwa xieraq li jiġu aġġustati l-livelli ta’ manjesju u mlieħ alkalini għal idrossidu tal-kalċju E 526 u ossidu tal-kalċju E 529 għall-aktar valuri baxxi li jistgħu jintlaħqu, li għadhom inqas mil-livelli stabbiliti mill-JECFA jew daqshom.

                  (8)

                  Barra minn hekk, jeħtieġ li jitqiesu l-ispeċifikazzjonijiet kif stabbiliti fil-Codex Alimentarius abbozzat mill-JECFA fir-rigward tal-livell ta’ ċomb għal idrossidu tal-kalċju E 526 u ossidu tal-kalċju E 529. Madankollu, minħabba l-konċentrazzjoni naturalment għolja ta’ ċomb li tinsab fil-materja prima (karbonat tal-kalċju) miksuba f’xi Stati Membri, u li minnha ġejjin dawn l-addittivi, jidher li hu diffiċli li jiġi allinjat il-livell ta’ ċomb li jinsab f’dawn l-addittivi tal-ikel mal-limitu ogħla stabbilit mill-JECFA. Għaldaqstant il-livell attwali ta’ ċomb għandu jitnaqqas għall-aktar livell baxx li jista’ jintlaħaq.

                  (9)

                  Ix-xama’ tan-naħal E 901 hija awtorizzata bħala addittiv tal-ikel fid-Direttiva 95/2/KE. L-EFSA fl-Opinjoni tagħha tas-27 ta’ Novembru 2007 (7) ikkonfermat is-sikurezza fl-użu ta’ dan l-addittiv tal-ikel. Madankollu, din indikat ukoll li l-preżenza ta’ ċomb għandha tkun ristretta għall-aktar livell baxx possibbli. Filwaqt li jitqiesu l-ispeċifikazzjonijiet riveduti għax-xama’ tan-naħal kif stabbiliti fil-Codex Alimentarius kif abbozzat mill-JECFA, huwa xieraq li jiġu emendati l-kriterji eżistenti ta’ purità għal xama’ tan-naħal E 901 biex jitnaqqas il-livell massimu permess ta’ ċomb.

                  (10)

                  Ix-xama’ raffinata ħafna li ġejja minn idrokarbon sintetiku (xama’ sintetika) u minn materja prima bbażata fuq iż-żejt mhux raffinat ġiet ivvalutata mill-Kumitat Xjentifiku dwar l-Ikel (minn hawn 'il quddiem is-‘SCF’) (8) u opinjoni dwar l-idrokarburi minerali u sintetiċi ġiet ippubblikata fit-22 ta’ Settembru 1995. Is-SCF qies li ngħatat dejta biżżejjed biex jiġi stabbilit grupp sħiħ ta’ ADI (doża aċċettabbli ta’ kuljum), li tkopri ż-żewġ tipi ta' xama', jiġifieri xama' li ġejja minn materja prima bbażata fuq iż-żejt mhux raffinat jew l-idrokarbon sintetiku. Meta ġew stabbiliti l-kriterji ta’ purità għal xama' mikrokristallina E 905, ix-xama’ sintetika tal-idrokarbon tneħħiet u ma kinitx inkluża fl-ispeċifikazzjonijiet. Il-Kummissjoni għaldaqstant tqis li hu meħtieġ li jiġu emendati l-kriterji ta’ purità għal xama’ mikrokristallina E 905 biex ikopru wkoll ix-xama’ li ġejja minn materja prima bbażata fuq idrokarburi sintetiċi.

                  (11)

                  L-E 230 (biphenyl) u E 233 (thiabendazole) m'għadx huma permessi bħala addittivi tal-ikel fil-leġislazzjoni tal-UE. Dawn is-sustanzi kienu tneħħew rispettivament bid-Direttiva 2003/114/KE u d-Direttiva 98/72/KE. Bħala konsegwenza, l-Anness I mad-Direttiva 2008/84/KE għandu jkun aġġornat skont dan u l-ispeċifikazzjonijiet għal E 230 u E 233 għandhom ikunu rtirati.

                  (12)

                  Jeħtieġ li jitqiesu l-ispeċifikazzjonijiet u t-tekniki analitiċi għal addittivi kif stabbiliti fil-Codex Alimentarius abbozzat mill-JECFA. B’mod partikolari fejn xieraq, jeħtieġ li l-kriterji speċifiċi ta’ purità jiġu adattati biex jirriflettu l-limiti ta’ metalli tqal individwali ta’ interess.

                  (13)

                  Id-Direttiva 2008/84/KE għalhekk għandha tiġi emendata kif jixraq.

                  (14)

                  Il-miżuri previsti f'din id-Direttiva huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,

            ADOTTAT DIN ID-DIRETTIVA:
      Artikolu 1
      L-Anness 1 tad-Direttiva 2008/84/KE qed jiġi emendat skont l-Anness ta' din id-Direttiva.
      Artikolu 2
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva mhux aktar tard mit-13 ta’ Frar 2010. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet.
      Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati minn tali referenza meta jiġu ppubblikati uffiċjalment. L-Istati Membri għandhom jiddeterminaw kif għandha ssir tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert b'din id-Direttiva.
      Artikolu 3
      Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, 13 ta’ Frar 2009.

               Għall-Kummissjoni

            Androulla VASSILIOU

               Membru tal-Kummissjoni

         (1)  ĠU L 40, 11.2.1989, p. 27.

         (2)  ĠU L 253, 20.9.2008, p. 1.

         (3)  ĠU L 61, 18.3.1995, p. 1.

         (4)  http://www.efsa.europa.eu/en/science/afc/afc_opinions/ej314b_ånisin.html

         (5)  Opinjoni tal-Bord Xjentifiku dwar l-Addittivi tal-Ikel, Hwawar, Għajnuna ta’ Proċessar u Materjali li jiġu f’Kuntatt mal-Ikel (AFC) fuq talba mill-Kummissjoni marbuta mal-użu ta’ formaldehyde bħala preservattiv matul il-manifattura u l-preparazzjoni ta' addittivi tal-ikel; Mistoqsija Nru EFSA Q-2005-032.
      http://www.efsa.europa.eu/EFSA/efsa_locale-1178620753812_1178620766610.htm

         (6)  Opinjoni tal-Bord Xjentifiku dwar l-Addittivi tal-Ikel, Ħwawar, Għajnuna ta’ Proċessar u Materjali li jiġu f’Kuntatt mal-Ikel fuq talba mill-Kummissjoni marbuta ma’ applikazzjoni dwar l-użu ta’ gomma tal-guar parzjalment depolimerizzata bħala addittiv tal-ikel; Mistoqsija Nru EFSA-Q-2006-122.
      http://www.efsa.europa.eu/EFSA/efsa_locale-1178620753812_1178638739757.htm

         (7)  Ix-xama’ tan-naħal (E 901) bħala kimika tal-kisi u li ġġorr il-ħwawar; Opinjoni Xjentifika tal-Bord dwar l-Addittivi tal-ikel, Ħwawar, Għajnuna ta’ proċessar u Materjali li jiġu f’Kuntatt mal-Ikel (AFC); Mistoqsija Nru EFSA-Q-2006-021.
      http://www.efsa.europa.eu/EFSA/efsa_locale-1178620753812_1178672652158.htm

         (8)  http://ec.europa.eu/food/fs/sc/scf/reports/scf_reports_37.pdf

         ANNESS
         L-Anness 1 tad-Direttiva 2008/84/KE huwa emendat kif ġej:

                     1.

                     It-test li jikkonċerna n-nisin E 234 qed jinbidel b’dan li ġej:
                     “NISIN E 234

                                    Definizzjoni

                                 In-nisin jikkonsisti f’diversi polipeptidi relatati mill-qrib li huma prodotti matul il-fermentazzjoni ta’ sustanza tal-ħalib jew taz-zokkor minn ċerti razez naturali ta’ Lactococcus lactis subsp.lactis.

                                    Einecs

                                 215-807-5

                                 Formula kimika

                                 C143H230N42O37S7

                                 Piż molekulari

                                 3 354,12

                                 Analiżi kimika

                                 Il-konċentrat ta’ nisin fih mhux inqas minn 900 unità għal kull mg f’taħlita ta’ proteini jew solidi ffermentati tal-ħalib bla xaħam u kontenut minimu ta’ klorur tas-sodju ta’ 50 %

                                 Deskrizzjoni

                                 Trab abjad

                                 Purità

                                 Telf fit-tnixxif

                                 Mhux aktar minn 3 % waqt it-tnixxif għal piż kostanti f’102 °C sa 103 °C

                                 Arseniku

                                 Mhux iktar minn 1 mg/kg

                                 Ċomb

                                 Mhux iktar minn 1 mg/kg

                                 Merkurju

                                 Mhux aktar minn 1 mg/kg”

                     2.

                     It-test li jikkonċerna l-Aċidu Alġiniku E 400 qed jinbidel b’dan li ġej:
                     “AĊIDU ALĠINIKU E 400

                                    Definizzjoni

                                 Il-glycuronoglycan lineari jikkonsisti prinċipalment f’unitajiet ta’ aċidu ta’ D-mannuronic marbut ma’ β-(1-4) u L-guluronic marbut ma’ α-(1-4) f’forma ta’ ċirku pyranose. Il-karboidrat kollojdali idrofilu miksub permezz tal-użu ta’ alkali dilwit minn razez naturali ta’ diversi speċijiet ta’ alka tal-baħar kannella (Phaeophyceae)

                                    Einecs

                                 232-680-1

                                 Formula kimika

                                 (C6H8O6)n

                                 Piż molekulari

                                 10 000 -600 000  (medja tipika)

                                 Analiżi kimika

                                 L-aċidu alġiniku jipproduċi, fuq il-bażi anidra, mhux anqas minn 20 % u mhux aktar minn 23 % ta' dijossidu karboniku (CO2), ekwivalenti għal mhux anqas minn 91 % u mhux aktar minn 104,5 % ta’ aċidu alġiniku (C6H8O6)n (ikkalkolat fuq bażi ta’ piż ekwivalenti ta’ 200)

                                 Deskrizzjoni

                                 L-aċidu alġinku jippreżenta ruħu f’forom ta’ fibri, bil-vina tidher sewwa, granulari u ta’ trab. Huwa għandu kulur abjad għal kannella fl-isfar u hu kważi bla riħa

                                 Identifikazzjoni

                                             A.

                                             Solubilità

                                 Ma jinħallx fl-ilma u f’solventi organiċi, jinħall bil-mod f’taħlita ta' karbonat tas-sodju, idrossidu tas-sodju u fosfat tat-trisodju

                                             B.

                                             Test ta’ preċipitazzjoni bil-klorur tal-kalċju

                                 Ma’ taħlita ta’ 0,5 % tal-kampjun f’taħlita 1 M ta’ idrossidu tas-sodju, żid 20 % tal-volum tagħha ta' taħlita ta' 2,5 % ta' klorur tal-kalċju. Materja solida voluminuża, ġelatinuża hija fformata. Dan it-test jiddistingwi l-aċidu alġiniku minn gomma tal-akaċja, ċelluloża carboxymethyl tas-sodju, lamtu carboxymethyl, carrageenan, ġelatina, gomma ghatti, gomma tal-karaya, gomma tal-ħarrub, metilċelluloża u l-gomma dragant

                                             C.

                                             Test ta’ preċipitazzjoni bis-sulfat tal-ammonju

                                 Ma’ taħlita ta’ 0,5 % tal-kampjun f’taħlita 1 M ta’ idrossidu tas-sodju, żid nofs il-volum tagħha ta' taħlita saturata ta' sulfat tal-ammonju. Ma ġiet ifformata l-ebda materja solida. Dan it-test jiddistingwi l-aċidu alġiniku minn agar, ċelluloża carboxymethyl tas-sodju, carrageenan, pektin deesterifikat, ġelatina, gomma tal-ħarrub, metilċelluloża u lamtu

                                             D.

                                             Reazzjoni tal-lewn

                                 Dewweb b’mod kemm jista’ jkun komplut 0,01 g tal-kampjun billi tħawwad ma’ 0,15 ml ta’ idrossidu tas-sodju 0,1 N u żid 1 ml ta’ taħlita aċiduża ta’ sulfat tal-ħadid. Fi żmien ħames minuti, jiżviluppa kulur aħmar lewn iċ-ċirasa li fl-aħħar isir vjola qawwi

                                 Purità

                                 pH ta’ sospensjoni ta’ 3 %

                                 Bejn 2,0 u 3,5

                                 Telf fit-tnixxif

                                 Mhux aktar minn 15 % (105 °C, erba’ sigħat)

                                 Irmied issulfat

                                 Mhux aktar minn 8 % fuq il-bażi anidra

                                 Idrossidu tas-sodju (taħlita 1 M)

                                 Mhux aktar minn 2 % ta’ sustanza li ma tinħallx fuq il-bażi anidra

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 1 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     3.

                     It-test li jikkonċerna l-Alġinat tas-Sodju E 401 qed jinbidel b’dan li ġej:
                     “ALĠINAT TAS-SODJU E 401

                                 Definizzjoni

                                 Isem kimiku

                                 Melħ tas-sodju tal-aċidu alġiniku

                                 Formula kimika

                                 (C6H7NaO6)n

                                 Piż molekulari

                                 10 000 -600 000  (medja tipika)

                                 Analiżi kimika

                                 Jipproduċi, fuq il-bażi anidra, mhux anqas minn 18 % u mhux aktar minn 21 % ta' dijossidu karboniku li jikkorrispondi għal mhux anqas minn 90,8 % u mhux aktar minn 106,0 % ta’ alġinat tas-sodju (ikkalkolat fuq bażi ta’ piż ekwivalenti ta’ 222)

                                 Deskrizzjoni

                                 Trab fibruż jew granulari ta’ kulur abjad li jagħti fl-isfar, kważi bla riħa

                                 Identifikazzjoni

                                 Test pożittiv għal sodju u aċidu alġiniku

                                 Purità

                                 Telf fit-tnixxif

                                 Mhux aktar minn 15 % (105 °C, erba’ sigħat)

                                 Sustanza li ma tinħallx fl-ilma

                                 Mhux aktar minn 2 % fuq il-bażi anidra

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 1 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     4.

                     It-test li jikkonċerna l-Alġinat tal-Potassju E 402 qed jinbidel b’dan li ġej:
                     “It-test li jikkonċerna l-Alġinat tal-Potassju E 402 qed jinbidel b’dan li ġej:

                                 Definizzjoni

                                 Isem kimiku

                                 Melħ tal-potassju tal-aċidu alġiniku

                                 Formula kimika

                                 (C6H7KO6)n

                                 Piż molekulari

                                 10 000 -600 000  (medja tipika)

                                 Analiżi kimika

                                 Jipproduċi, fuq il-bażi anidra, mhux anqas minn 16,5 % u mhux aktar minn 19,5 % ta' dijossidu karboniku li jikkorrispondi għal mhux anqas minn 89,2 % u mhux aktar minn 105,5 % ta’ alġinat tal-potassju (ikkalkolat fuq bażi ta’ piż ekwivalenti ta’ 238)

                                 Deskrizzjoni

                                 Trab fibruż jew granulari ta’ kulur abjad li jagħti fl-isfar, kważi bla riħa

                                 Identifikazzjoni

                                 Test pożittiv għal potassju u aċidu alġiniku

                                 Purità

                                 Telf fit-tnixxif

                                 Mhux aktar minn 15 % (105 °C, erba’ sigħat)

                                 Sustanza li ma tinħallx fl-ilma

                                 Mhux aktar minn 2 % fuq il-bażi anidra

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Kadmju

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     5.

                     It-test li jikkonċerna l-Alġinat tal-Ammonju E 403 qed jinbidel b’dan li ġej:
                     “ALĠINAT TAL-AMMONJU E 403

                                 Definizzjoni

                                 Isem kimiku

                                 Melħ tal-ammonju tal-aċidu alġiniku

                                 Formula kimika

                                 (C6H11NO6)n

                                 Piż molekulari

                                 10 000 -600 000  (medja tipika)

                                 Analiżi kimika

                                 Jipproduċi, fuq il-bażi anidra, mhux anqas minn 18 % u mhux aktar minn 21 % ta' dijossidu karboniku li jikkorrispondi għal mhux anqas minn 88,7 % u mhux aktar minn 103,6 % ta’ alġinat tal-ammonju (ikkalkolat fuq bażi ta’ piż ekwivalenti ta’ 217)

                                 Deskrizzjoni

                                 Trab fibruż jew granulari ta’ kulur abjad li jagħti fl-isfar

                                 Identifikazzjoni

                                 Test pożittiv għal ammonju u aċidu alġiniku

                                 Purità

                                 Telf fit-tnixxif

                                 Mhux aktar minn 15 % (105 °C, erba’ sigħat)

                                 Irmied issulfat

                                 Mhux aktar minn 7 % fuq il-bażi mnixxfa

                                 Sustanza li ma tinħallx fl-ilma

                                 Mhux aktar minn 2 % fuq il-bażi anidra

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 1 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     6.

                     It-test li jikkonċerna l-Alġinat tal-Kalċju E 404 qed jinbidel b’dan li ġej:
                     “ALĠINAT TAL-KALĊJU E 404

                                 Sinonimi

                                 Melħ tal-kalċju tal-alġinat

                                 Definizzjoni

                                 Isem kimiku

                                 Melħ tal-kalċju tal-aċidu alġiniku

                                 Formula kimika

                                 (C6H7Ca1/2O6)n

                                 Piż molekulari

                                 10 000 -600 000  (medja tipika)

                                 Analiżi kimika

                                 Jipproduċi, fuq il-bażi anidra, mhux anqas minn 18 % u mhux aktar minn 21 % ta' dijossidu karboniku li jikkorrispondi għal mhux anqas minn 89,6 % u mhux aktar minn 104,5 % ta’ alġinat tal-kalċju (ikkalkolat fuq bażi ta’ piż ekwivalenti ta’ 219)

                                 Deskrizzjoni

                                 Trab fibruż jew granulari ta’ kulur abjad li jagħti fl-isfar, kważi bla riħa

                                 Identifikazzjoni

                                 Test pożittiv għal kalċju u aċidu alġiniku

                                 Purità

                                 Telf fit-tnixxif

                                 Mhux aktar minn 15,0 % (105 °C, erba’ sigħat)

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 1 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     7.

                     It-test li jikkonċerna l-Alġinat tal-Propan-1.2-diol E 405 qed jinbidel b’dan li ġej:
                     “ALĠINAT TAL-PROPAN-1.2-DIOL E 405

                                 Sinonimi

                                 Alġinat idrossipropil
                                 Ester tal-Propan-1,2-diol tal-aċidu alġiniku
                                 Alġinat tal-glikol tal-propilin

                                 Definizzjoni

                                 Isem kimiku

                                 Ester tal-Propan-1,2-diol tal-aċidu alġiniku; ivarja fil-kompożizzjoni skont il-grad tiegħu ta’ esterifikazzjoni u l-perċentwal ta’ gruppi carboxyl liberi u newtralizzati fil-molekula

                                 Formula kimika

                                 (C9H14O7)n (esterifikat)

                                 Piż molekulari

                                 10 000 -600 000  (medja tipika)

                                 Analiżi kimika

                                 Jipproduċi, fuq il-bażi anidra, mhux anqas minn 16 % u mhux aktar minn 20 % ta’ CO2 ta’ dijossidu karboniku

                                 Deskrizzjoni

                                 Trab fibruż jew granulari ta’ kulur abjad li jagħti fil-kannella safrani, kważi bla riħa

                                 Identifikazzjoni

                                 Test pożittiv għal Propan-1.2-diol u għal aċidu alġiniku wara idrolisi

                                 Purità

                                 Telf fit-tnixxif

                                 Mhux aktar minn 20 % (105 °C, erba’ sigħat)

                                 Kontenut totali ta’ propan-1.2-diol

                                 Mhux inqas minn 15 % u mhux aktar minn 45 %.

                                 Kontenut ta’ propan-1.2-diol liberu

                                 Mhux aktar minn 15 %

                                 Sustanza li ma tinħallx fl-ilma

                                 Mhux aktar minn 2 % fuq il-bażi anidra

                                 Formaldeide

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 1 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 500 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     8.

                     It-test li jikkonċerna l-Carrageenan E 407 qed jinbidel b’dan li ġej:
                     “CARRAGEENAN E 407

                                    Sinonimi

                                 Prodotti ta’ kummerċ jinbiegħu taħt ismijiet differenti bħal:
                                 Ħażiż Irlandiż
                                 Eucheuman (minn Eucheuma spp.)
                                 Iridophycan (minn Iridaea spp.)
                                 Hypnean (minn Hypnea spp.)
                                 Furcellaran jew agar Daniż (minn Furcellaria fastigiata)
                                 Carrageenan (minn Chondrus u Gigartina spp.)

                                    Definizzjoni

                                 Il-carrageenan jinkiseb permezz ta’ estrazzjoni kollha ilma ta’ razez naturali ta’ alka tal-baħar tal-familji Gigartinaceae, Solieriaceae, Hypneaeceae u Furcellariaceae tal-klassi Rhodophyceae (alka ħamra tal-baħar). Ma għandu jintuża l-ebda preċipitant organiku għajr il-metanol, l-etanol u l-propan-2-ol. Il-carrageenan jikkonsisti prinċipalment minn potassju, sodju, manjesju u mlieħ tal-kalċju ta' esteri sulfuriċi tal-polisakkarid li, fuq l-idrolisi, jipproduċu galattożju u 3,6-anidragalattożju. Il-carrageenan ma għandux jiġi idrolizzat jew inkella degradat b’mod kimiku. Il-formaldeide jista' jkun preżenti bħala impurità aċċidentali sa livell massimu ta’ 5 mg/kg.

                                    Einecs

                                 232-524-2

                                 Deskrizzjoni

                                 Trab minn oħxon għal fin, li jvarja minn safrani għal bla kulur u li huwa prattikament bla riħa

                                 Identifikazzjoni

                                 Testijiet pożittivi għal galattożju, anidragalattożju u sulfat

                                 Purità

                                 Kontenut ta’ metanol, etanol u propane-2-ol

                                 Mhux aktar minn 0,1 % individwalment jew magħqudin flimkien

                                 Viskożità ta’ taħlita ta’ 1.5 % f’75 °C

                                 Mhux anqas minn 5 mPa.s

                                 Telf fit-tnixxif

                                 Mhux aktar minn 12 % (105 °C, erba’ sigħat)

                                 Sulfat

                                 Mhux anqas minn 15 % u mhux aktar minn 40 % fuq il-bażi mnixxfa (bħala SO4)

                                 Irmied

                                 Mhux anqas minn 15 % u mhux aktar minn 40 % iddeterminat fuq il-bażi mnixxfa f’550 °C

                                 Irmied li ma jinħallx f’taħlita aċiduża

                                 Mhux aktar minn 1 % fuq il-bażi mnixxfa (ma jinħallx f’10 % ta’ aċidu idrokloriku)

                                 Sustanza li ma tinħallx fl-aċidu

                                 Mhux aktar minn 2 % fuq il-bażi mnixxfa (ma jinħallx f’1 % v/v ta’ aċidu sulfuriku)

                                 Carrageenan ta’ piż molekulari baxx
                                 (Frazzjoni ta’ piż molekulari inqas minn 50 kDa)

                                 Mhux aktar minn 5 %

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 2 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 300 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     9.

                     It-test li jikkonċerna l-Alka tal-baħar Eucheuma Proċessata E 407 qed jinbidel b’dan li ġej:
                     “ALKA TAL-BAĦAR EUCHEUMA PROĊESSATA E 407a

                                    Sinonimi

                                 PES (acronimu għal alka tal-baħar eucheuma proċessata)

                                    Definizzjoni

                                 L-alka tal-baħar eucheuma proċessata tinkiseb bi trattament alkalin bl-ilma (KOH) tar-razez naturali tal-alki tal-baħar Eucheuma cottonii u Eucheuma spinosum, tal-klassi Rhodophyceae (alka ħamra tal-baħar) biex jitneħħew l-impuritajiet u permezz ta’ ħasil bl-ilma frisk u tnixxif biex jinkiseb il-prodott. Tista’ tinkiseb aktar purifikazzjoni permezz ta’ ħasil bil-metanol, l-etanol u l-propan-2-ol. u tnixxif. Il-prodott jikkonsisti prinċipalment minn melħ tal-potassju ta’ esteri sulfuriċi tal-polisakkarid li, fuq l-idrolisi, jipproduċu galattożju u 3,6-anidragalattożju. L-imlieħ tas-sodju, tal-kalċju u tal-manjesju ta’ esteri sulfuriċi tal-polisakkarid huma preżenti f’ammonti iżgħar. Sa 15 % ta’ ċelluloża tal-alki hi wkoll preżenti fil-prodott. Il-carrageenan fl-alka tal-baħar eucheuma proċessata mhuwiex se jkun idrolizzat jew inkella degradat b’mod kimiku. Il-formaldeide jista' jkun preżenti bħala impurità aċċidentali sa livell massimu ta’ 5 mg/kg.

                                    Deskrizzjoni

                                 Trab minn oħxon għal fin, li jvarja minn lewn kannella fl-isfar għal safrani u li huwa prattikament bla riħa

                                 Identifikazzjoni

                                             A.

                                             Testijiet pożittivi għal galattożju, anidragalattożju u sulfat

                                             B.

                                             Solubilità

                                 Jifforma materjal magħqud u mdardar fl-ilma. Ma jinħallx fl-etanol

                                 Purità

                                 Kontenut ta’ metanol, etanol u propane-2-ol

                                 Mhux aktar minn 0,1 % individwalment jew magħqudin flimkien

                                 Viskożità ta’ taħlita ta’ 1.5 % f’75 °C

                                 Mhux anqas minn 5 mPa.s

                                 Telf fit-tnixxif

                                 Mhux aktar minn 12 % (105 °C, erba’ sigħat)

                                 Sulfat

                                 Mhux anqas minn 15 % u mhux aktar minn 40 % fuq il-bażi mnixxfa (bħala SO4)

                                 Irmied

                                 Mhux anqas minn 15 % u mhux aktar minn 40 % iddeterminat fuq il-bażi mnixxfa f’550 °C

                                 Irmied li ma jinħallx f’taħlita aċiduża

                                 Mhux aktar minn 1 % fuq il-bażi mnixxfa (ma jinħallx f’10 % ta’ aċidu idrokloriku)

                                 Sustanza li ma tinħallx fl-aċidu

                                 Mhux inqas minn 8 % u mhux aktar minn 15 % fuq il-bażi mnixxfa (ma jinħallx f’1 % v/v ta’ aċidu sulfuriku)

                                 Carrageenan ta’ piż molekulari baxx
                                 (Frazzjoni ta’ piż molekulari inqas minn 50 kDa)

                                 Mhux aktar minn 5 %

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 5 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux aktar minn 2 mg/kg

                                 Plate count totali

                                 Mhux aktar minn 5 000  kolonja kull gramma

                                 Ħmira u moffa

                                 Mhux aktar minn 300 kolonja kull gramma

                                    E. coli

                                 Nieqsa f’5 g

                                    Salmonella spp.

                                 Nieqsa f’10 g”

                     10.

                     It-test li jikkonċerna l-gomma tal-guar E 412 qed jinbidel b’dan li ġej:
                     “GOMMA TAL-GUAR E 412

                                    Sinonimi

                                 Cyamopsis tal-gomma
                                 Dqiq tal-guar

                                    Definizzjoni

                                 Il-gomma tal-guar hija l-endosperma mitħuna taż-żerriegħa ta’ razez naturali tal-pjanta tal-guar, Cyamopsis tetragonolobur (L.) Taub. (il-familja Leguminosae). Tikkonsisti prinċipalment minn polisakkarid idrokollojdali ta’ piż molekulari għoli magħmul minn unitajiet ta’ galactopyranose u mannopyranose ikkombinati permezz ta’ tagħqid ta’ glikoside, li jista’ jiġi deskritt b'mod kimiku bħala galactomannan. Il-gomma tista' tkun parzjalment idrolizzata permezz ta’ trattament bis-sħana, aċidu ħafif jew trattament ta’ ossidazzjoni alkalina għal aġġustament ta’ viskożita.

                                    Einecs

                                 232-536-0

                                 Piż molekulari

                                 Jikkonsisti prinċipalment minn polisakkarid idrokollojdali ta’ piż molekulari għoli (50 000 -8 000 000 )

                                 Analiżi kimika

                                 Kontenut ta’ galactomannan ta’ mhux anqas minn 75 %

                                 Deskrizzjoni

                                 Trab ta’ lewn abjad għal abjad fl-isfar, kważi bla riħa

                                 Identifikazzjoni

                                             A.

                                             Testijiet pożittivi għal galattożju u għal mannosju

                                             B.

                                             Solubilità

                                 Jinħall fl-ilma kiesaħ

                                 Purità

                                 Telf fit-tnixxif

                                 Mhux aktar minn 15 % (105 °C, ħames sigħat)

                                 Irmied

                                 Mhux aktar minn 5,5 % iddeterminat f’800 °C

                                 Sustanza li ma tinħallx fl-aċidu

                                 Mhux aktar minn 7 %

                                 Proteina (N × 6,25)

                                 Mhux aktar minn 10 %

                                 Lamtu

                                 Ma jistax jiġi osservat permezz tal-metodu li ġej: għal taħlita 1 għal 10 tal-kampjun żid ftit qtar ta' taħlita ta' jodju (Ma jiġi prodott l-ebda lewn ikħal)

                                 Perossidi organiċi

                                 Mhux aktar minn 0,7 meq ta’ ossiġnu attiv/kg ta’ kampjun

                                 Furfural

                                 Mhux aktar minn 1 mg/kg

                                 Ċomb

                                 Mhux aktar minn 2 mg/kg

                                 Arseniku

                                 Mhux aktar minn 3 mg/kg

                                 Merkurju

                                 Mhux aktar minn 1 mg/kg

                                 Kadmju

                                 Mhux iktar minn 1 mg/kg”

                     11.

                     Wara l-entrata E 503(ii), qed jiżdied it-test li ġej dwar E 504i:
                     “KARBONAT TAL-MANJESJU E 504(i)

                                    Sinonimi

                                 Hydromagnesite

                                    Definizzjoni

                                 Il-karbonat tal-manjesju huwa karbonat tal-manjesju idratat jew monoidratat jew taħlita tat-tnejn

                                 Isem kimiku

                                 Karbonat tal-manjesju

                                 Formula kimika

                                 MgCO3.nH2O

                                    Einecs

                                 208-915-9

                                 Analiżi kimika

                                 Mhux anqas minn 24 % u mhux aktar minn 26,4 % ta’ Mg

                                 Deskrizzjoni

                                 Mases bojod li jistgħu jitfarrku, ħfief, mingħajr riħa jew bħala trab abjad voluminuż

                                 Identifikazzjoni

                                             A.

                                             Solubilità

                                 Prattikament ma jinħallx kemm fl-ilma kif ukoll fl-etanol

                                             B.

                                             Testijiet pożittivi għal manjesju u għal karbonat

                                 Purità

                                 Sustanza li ma tinħallx fl-aċidu

                                 Mhux aktar minn 0,05 %

                                 Materjal li jinħall fl-ilma

                                 Mhux aktar minn 1 %

                                 Kalċju

                                 Mhux aktar minn 0,4 %

                                 Arseniku

                                 Mhux aktar minn 4 mg/kg

                                 Ċomb

                                 Mhux aktar minn 2 mg/kg

                                 Merkurju

                                 Mhux iktar minn 1 mg/kg”

                     12.

                     It-test li jikkonċerna l-idrossidu tal-kalċju E 526 qed jinbidel b’dan li ġej:
                     “IDROSSIDU TAL-KALĊJU E 526

                                    Sinonimi

                                 Ġir imħallat mal-ilma, ġir idratat

                                 Definizzjoni

                                 Isem kimiku

                                 Idrossidu tal-kalċju

                                    Einecs

                                 215-137-3

                                 Formula kimika

                                 Ca(OH)2

                                 Piż molekulari

                                 74,09

                                 Analiżi kimika

                                 Kontenut mhux anqas minn 92 %

                                 Deskrizzjoni

                                 Trab abjad

                                 Identifikazzjoni

                                             A.

                                             Testijiet pożittivi għal alkali u għal kalċju

                                             B.

                                             Solubilità

                                 Jinħall kemmxejn fl-ilma. Ma jinħallx fl-etanol. Jinħall fil-gliċerina

                                 Purità

                                 Irmied li ma jinħallx f’taħlita aċiduża

                                 Mhux aktar minn 1,0 %

                                 Imlieħ tal-manjesju u tal-alkali

                                 Mhux aktar minn 2,7 %

                                 Barju

                                 Mhux aktar minn 300 mg/kg

                                 Fluworidu

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux iktar minn 6 mg/kg”

                     13.

                     It-test li jikkonċerna l-ossidu tal-kalċju E 529 qed jinbidel b’dan li ġej:
                     “OSSIDU TAL-KALĊJU E 529

                                    Sinonimi

                                 Ġir imsajjar

                                 Definizzjoni

                                 Isem kimiku

                                 Ossidu tal-kalċju

                                    Einecs

                                 215-138-9

                                 Formula kimika

                                 CaO

                                 Piż molekulari

                                 56,08

                                 Analiżi kimika

                                 Kontenut mhux anqas minn 95 % fuq il-bażi mixgħula

                                 Deskrizzjoni

                                 Mases ta’ bċejjeċ bojod jew fil-griż, ibsin, bla riħa, jew trab ta' lewn abjad għal griż

                                 Identifikazzjoni

                                             A.

                                             Identifikazzjoni

                                             B.

                                             Is-sħana hi ġġenerata billi l-kampjun jiġi mniddi fl-ilma

                                             C.

                                             Solubilità

                                 Jinħall kemmxejn fl-ilma. Ma jinħallx fl-etanol. Jinħall fil-gliċerina

                                 Purità

                                 Telf meta jaqbad in-nar

                                 Mhux aktar minn 10 % (madwar 800 oC għal piż kostanti)

                                 Sustanza li ma tinħallx fl-aċidu

                                 Mhux aktar minn 1 %

                                 Barju

                                 Mhux aktar minn 300 mg/kg

                                 Imlieħ tal-manjesju u tal-alkali

                                 Mhux aktar minn 3,6 %

                                 Fluworidu

                                 Mhux aktar minn 50 mg/kg

                                 Arseniku

                                 Mhux aktar minn 3 mg/kg

                                 Ċomb

                                 Mhux iktar minn 7 mg/kg”

                     14.

                     It-test li ġej li jikkonċerna x-Xama’ tan-naħal E 901 qed jinbidel b’dan li ġej:
                     “XAMA’ TAN-NAĦAL E 901

                                    Sinonimi

                                 Xama’ bajda, xama’ safra

                                 Definizzjoni

                                 Ix-xama’ safra tan-naħal hija x-xama’ miksuba billi jinħallu, bl-ilma sħun, il-ħitan tax-xehda tal-għasel li saret min-naħla tal-għasel, Apis mellifera L., u billi titneħħa l-materja barranija
                                 Ix-xama’ bajda tan-naħal tinkiseb billi titbajjad ix-xama’ safra tan-naħal

                                    Einecs

                                 232-383-7 (beeswax)

                                 Deskrizzjoni

                                 Biċċiet jew folji bojod fl-isfar (forma bajda) jew minn lewn safrani għal kannella fil-griż (forma safra) bi ksur ta’ frak irqiq u mhux kristallin, li jkollhom riħa pjaċevoli, qisha tal-għasel

                                 Identifikazzjoni

                                             A.

                                             Medda ta’ tidwib

                                 Bejn 62 °C u 65 °C

                                             B.

                                             Gravità speċifika

                                 Madwar 0,96

                                             C.

                                             Solubilità

                                 Ma jinħallx fl-ilma
                                 Jinħall ftit li xejn fl-alkoħol
                                 Jinħall ftit li xejn fl-alkoħol

                                 Purità

                                 Valur tal-aċidu

                                 Valur tal-aċidu

                                 Valur ta' saponifikazzjoni

                                 87-104

                                 Valur tal-perossidu

                                 Mhux aktar minn 5

                                 Gliċerina u polijoli oħra

                                 Mhux aktar minn 0,5 % (bħala gliċerina)

                                 Ċeresin, paraffin u ċerta xama’ oħra

                                 Nieqsa

                                 Xaħmijiet, xama’ tal-Ġappun, raża u sapun

                                 Nieqsa

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 2 mg/kg

                                 Merkurju

                                 Mhux iktar minn 1 mg/kg”

                     15.

                     It-test li ġej li jikkonċerna x-xama’ mikrokristallina E 905 qed jinbidel b’dan li ġej:
                     “XAMA’ MIKROKRISTALLINA E 905

                                    Sinonimi

                                 Xama’ taż-żejt mhux raffinat, xama’ tal-idrokarburi, xama’ Fischer-Tropsch, xama’ sintetika, paraffin sintetiku

                                 Definizzjoni

                                 Taħlit mhux raffinat ta’ irdokarburi solidi u saturati, miksuba miż-żejt mhux raffinat u mill-materja prima sintetika

                                 Deskrizzjoni

                                 Xama’ mingħajr riħa, minn bajda għal ambra

                                 Identifikazzjoni

                                             A.

                                             Solubilità

                                 Ma tinħallx fl-ilma, tinħall ftit li xejn fl-etanol

                                             B.

                                             Indiċi rifrattiv

                                 nD
                                    100 1,434-1,448
                                 Alternattiva: nD
                                    120 1,426-1,440

                                 Purità

                                 Piż molekulari

                                 Medja mhux anqas minn 500

                                 Viskożità

                                 Mhux anqas minn 1,1 × 10–5 m2 s–1 f’100 °C
                                 Alternattiva: Mhux anqas minn 0,8 × 10–5 m2 s–1 f’120 °C, jekk solidu f’100 °C

                                 Residwi wara li jaqbad in-nar

                                 Mhux aktar minn 0,1 wt %

                                 Numru tal-karbonju f’punt ta’ distillazzjoni ta’ 5 %

                                 Mhux aktar minn 5 % ta’ molekuli bin-numru tal-karbonju anqas minn 25

                                 Kulur

                                 Jgħaddi mit-test

                                 Kubrit

                                 Mhux aktar minn 0,4 wt %

                                 Arseniku

                                 Mhux aktar minn 3 mg/kg

                                 Ċomb

                                 Mhux aktar minn 3 mg/kg

                                 Kompożizzjonijiet aromatiċi poliċikliċi

                                 L-idrokarburi aromatiċi poliċikliċi, miksuba permezz ta’ estrazzjoni ta’ dimethyl sulfoxide, għandhom jissodisfaw il-limiti ta’ assorbiment ultravjola

                                                Nm

                                                Assorbiment massimu għal kull ċm tal-passaġġ

                                                280-289

                                                0,15

                                                290-299

                                                0,12

                                                300-359

                                                0,08

                                                360-400

                                                0,02

                                          Alternattiva, jekk solidu f'100 °C
                                 Metodu PAC skont 21 CFR& 175.250;
                                 Assorbiment f’290 nm f’decahydronaphthalene fi 88°C : Li ma jaqbiżx 0,01”

                     16.

                     It-test li jikkonċerna lil E 230 u E 233 huwa mħassar.


title: Direttiva tal-Kummissjoni 2007/50/KE tat- 2 ta’ Awwissu 2007 li temenda d-Direttiva tal-Kunsill 91/414/KEE biex tinkludi l-beflubutamid u l-virus tal-polijedrożi nukleari Spodoptera exigua bħala sustanzi attivi (Test b’relevanza għaż-ŻEE)

text:
               3.8.2007

               MT

               Il-Ġurnal Uffiċjali ta’ l-Unjoni Ewropea

               L 202/15

         DIRETTIVA TAL-KUMMISSJONI 2007/50/KE
   tat-2 ta’ Awwissu 2007
   li temenda d-Direttiva tal-Kunsill 91/414/KEE biex tinkludi l-beflubutamid u l-virus tal-polijedrożi nukleari Spodoptera exigua bħala sustanzi attivi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-ħarsien tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Skond l-Artikolu 6 (2) tad-Direttiva 91/414/KEE l-Ġermanja fis-27 ta’ Ġunju 2000 irċeviet applikazzjoni minn Task Force magħmula minn UBE Europe GmbH u Stähler Agrochemie GmbH & Co. KG (UBE Europe GmbH kienet ħalliet it-Task Force aktar tard) għall-inklużjoni tas-sustanza attiva beflubutamid fl-Anness I tad-Direttiva 91/414/KEE. Id-Deċiżjoni tal-Kummissjoni 2000/784/KE (2) kkonfermat li d-dossier kien “komplut” fis-sens li seta’ jitqies li jissodisfa, fil-prinċipju, ir-rekwiżiti ta’ data u tagħrif ta’ l-Annessi II u III tad-Direttiva 91/414/KEE.

               (2)

               Skond l-Artikolu 6 (2) tad-Direttiva 91/414/KEE fit-12 ta’ Lulju 1996 l-Olanda rċeviet applikazzjoni minn Biosys (issa: Certis USA) għall-inklużjoni tas-sustanza attiva, il-virus tal-polijedrożi nukleari Spodoptera exigua (minn hawn il quddiem “Spodoptera exigua NPV”) fl-Anness I tad-Direttiva 91/414/KEE. Id-Deċiżjoni tal-Kummissjoni 97/865/KE (3) kkonfermat li d-dossier kien “komplut” fis-sens li seta’ jitqies li fil-prinċipju jissodisfa r-rekwiżiti ta’ data u tagħrif ta’ l-Annessi II u III tad-Direttiva 91/414/KEE.

               (3)

               L-effetti ta’ dawn is-sustanzi radjoattivi fuq is-saħħa tal-bniedem u fuq l-ambjent ġew ivvalutati, skond id-dispożizzjonijiet ta’ l-Artikolu 6(2) u (4) tad-Direttiva 91/414/KEE, għall-użi proposti mill-applikanti. L-Istati Membri maħtura biex jirrappurtaw ressqu abbozz tar-rapporti ta’ valutazzjoni dwar is-sustanzi lill-Kummissjoni fit-13 ta’ Awissu 2002 (beflubutamid) u fl-1 ta’ Novembru 1999 (Spodoptera exigua NPV) rispettivament.

               (4)

               Għal dawn is-sustanzi l-abbozzi tar-rapporti ta’ valutazzjoni ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimali. Ir-reviżjoni ġiet iffinalizzata fil-15 ta’ Mejju 2007 fil-format tar-rapporti ta’ reviżjoni tal-Kummissjoni għall-beflubutamid u Spodoptera exigua NPV.

               (5)

               Minn eżamijiet varji li saru jidher li l-prodotti għall-ħarsien tal-pjanti li fihom is-sustanzi radjoattivi konċernati jistgħu jintalbu li jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) u fl-Artikolu 5(3) tad-Direttiva 91/414/KEE, b’mod partikolari fir-rigward ta’ l-użi li kienu eżaminati u ddettaljati fir-rapport ta’ reviżjoni tal-Kummissjoni. Għaldaqstant huwa xieraq li l-beflubutamid u l-iSpodoptera exigua NPV jiġu inklużi fl-Anness I ta’ din id-Direttiva, sabiex jiġi żgurat li fl-Istati Membri kollha l-awtorizzazzjonijiet tal-prodotti għall-ħarsien tal-pjanti li fihom dawn is-sustanzi attivi jistgħu jingħataw skond id-dispożizzjonijiet ta’ din id-Direttiva.

               (6)

               Mingħajr preġudizzju għall-obbligi definiti mid-Direttiva 91/414/KEE bħala konsegwenza ta’ l-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet proviżorji eżistenti tal-prodotti għall-ħarsien tal-pjanti li fihom il-beflubutamid jew l-iSpodoptera exigua NPV biex jiżguraw li r-rekwiżiti stipulati fid-Direttiva 91/414/KEE, b’mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, huma sodisfatti. L-Istati Membri għandhom ibiddlu l-awtorizzazzjonijiet proviżorji eżistenti f’awtorizzazzjonijiet kompluti, jemendawhom jew jirtirawhom skond id-dispożizzjonijiet tad-Direttiva 91/414/KEE. Permezz ta’ deroga mid-data ta’ l-għeluq imsemmija hawn fuq, għandu jingħata perjodu itwal għall-preżentazzjoni u l-valutazzjoni tad-dossier komplut ta’ l-Anness III ta’ kull prodott għall-ħarsien tal-pjanti għal kull użu intenzjonat skond il-prinċipji uniformi stipulati fid-Direttiva 91/414/KEE.

               (7)

               Għalhekk huwa xieraq li d-Direttiva 91/414/KEE tiġi emendata skond dan.

               (8)

               Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   1.   L-Istati Membri għandhom jadottaw u jippubblikaw sa mhux aktar tard mill-31 ta’ Mejju 2008 il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Ġunju 2008.
   Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   1.   L-Istati Membri għandhom, skond id-Direttiva 91/414/KEE u fejn meħtieġ, jemendaw jew jirtiraw l-awtorizzazzjonijiet eżistenti għal prodotti għall-ħarsien tal-pjanti li fihom il-beflubutamid jew l-iSpodoptera exigua NPV bħala sustanza attiva sal-31 ta’ Mejju 2008. Sa din id-data huma għandhom b’mod partikolari jivverifikaw li jintlaħqu l-kundizzjonijiet fl-Anness I ta’ din id-Direttiva relatati ma’ beflubutamid jew Spodoptera exigua NPV, bl-eċċezzjoni ta’ dawk identifikati fil-parti B ta’ l-annotazzjoni dwar is-sustanza attiva, u li d-detentur ta’ l-awtorizzazzjoni jkollu f’idejh, jew ikollu aċċess għal dossier li jissodisfa r-rekwiżiti ta’ l-Anness II ta’ din id-Direttiva skond il-kundizzjonijiet ta’ l-Artikolu 13 ta’ din id-Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih il-beflubutamid jew l-iSpodoptera exigua NPV bħala l-unika sustanza attiva jew inkella bħala waħda minn bosta sustanzi attivi li huma kollha elenkati fl-Anness I tad-Direttiva 91/414/KEE sa mhux aktar tard mit-30 ta’ Novembru 2007, l-Istati Membri għandhom jevalwaw mill-ġdid il-prodott skond il-prinċipji uniformi previsti fl-Anness VI tad-Direttiva 91/414/KEE, fuq il-bażi ta’ dossier li jissodisfa r-rekwiżiti ta’ l-Anness III ta’ din id-Direttiva u billi titqies il-parti B ta’ l-annotazzjoni fl-Anness I ta’ din id-Direttiva dwar il-beflubutamid jew l-iSpodoptera exigua NPV. Fuq il-bażi ta’ din l-evalwazzjoni, għandhom jistabbilixxu jekk il-prodott jissodisfax il-kundizzjonijiet stipulati fl-Artikolu 4(1)(b), (ċ), (d) u (e) tad-Direttiva 91/414/KEE.
   Wara li jistabbilixxu dan, l-Istati Membri għandhom:

               (a)

               fil-każ ta’ prodott li jkun fih il-beflubutamid jew l-iSpodoptera exigua NPV bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta’ Mejju 2009; jew

               (b)

               fil-każ ta’ prodott li fih il-beflubutamid jew l-iSpodoptera exigua NPV bħala waħda minn bosta sustanzi attivi, fejn meħtieġ, jemendaw jew jirtiraw l-awtorizzazzjoni sal-31 ta’ Mejju 2009 jew sad-data ffissata għal emenda jew irtirar ta’ din ix-xorta fid-Direttiva jew Direttivi rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE, skond liema waħda minnhom tkun l-aktar reċenti.

         Artikolu 4
   Din id-Direttiva għandha tidħol fis-seħħ fl-1 ta’ Diċembru 2007.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, 2 ta’ Awwissu 2007.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 230, 19.8.1991, p. 1. Id-Direttiva kif emendata l-aħħar mid-Direttiva tal-Kummissjoni 2007/31/KE (ĠU L 140, 1.6.2007, p. 44).

      (2)  ĠU L 311, 12.12.2000, p. 47.

      (3)  ĠU L 351, 23.12.1997, p. 67.

      ANNESS
      Fl-Anness I tad-Direttiva 91/414/KEE ir-ringieli li ġejjin huma miżjuda fl-aħħar tat-tabella:

                     Nru

                     Isem Komuni, Numri ta’ Identifikazzjoni

                     Isem IUPAC

                     Purezza (1)

                     Dħul fis-seħħ

                     Skadenza ta’ żmien għall-inklużjoni

                     Dispożizzjonijiet speċifiċi

                     “164

                     Beflubutamid
                     Nru CAS113614-08-7
                     Nru CIPAC 662

                        (RS)-N-benzyl-2-(4-fluoro-3-trifluoromethylphenoxy) butanamide

                     ≥ 970 g/kg

                     1 ta’ Diċcembru 2007

                     30 ta’ Novembru 2017

                     Parti A
                     L-użi bħala erbiċida biss jistgħu jiġu awtorizzati.
                     Parti B
                     Għall-implimentazzjoni tal-prinċipji uniformi ta’ l-Anness VI, għandhom jitqiesu l-konklużjonijiet tar-rapport ta’ reviżjoni dwar il-beflubutamid, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fil-15 ta’ Mejju 2007.
                     F’din il-valutazzjoni ġenerali, l-Istati Membri

                                 —

                                 għandhom jagħtu attenzjoni partikolari għar-riskju għal organiżmi akkwatiċi.

                           Il-kundizzjonijiet għall-użu għandhom jinkludu miżuri għall-mitigazzjoni tar-riskju, fejn xieraq.

                     165

                     il-virus tal-polijedrożi nukleari Spodoptera exigua

                     Nru CIPAC
                     Mhux allokat

                     Mhux applikabbli

                     1 ta’ Diċcembru 2007

                     30 ta’ Novembru 2017

                     Parti A
                     L-użi bħala insettiċidi biss jistgħu jiġu awtorizzati.
                     Parti B
                     Għall-implimentazzjoni tal-prinċipji uniformi ta’ l-Anness VI, għandhom jitqiesu l-konklużjonijiet tar-rapport ta’ reviżjoni dwar l-iSpodoptera exigua NPV, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fil-15 ta’ Mejju 2007.”

         (1)  Aktar dettalji dwar identità u speċifikazzjoni tas-sustanzi attivi huma pprovduti fir-rapport tar-reviżjoni.


title: Id-Direttiva tal-Kummissjoni 2003/84/KE tal-25 ta’ Settembru 2003 li temenda d-Direttiva tal-Kunsill 91/414/KEE sabiex tinkludi flurtamone, flufenacet, iodosulfuron, dimethenamid-p, picoxystrobin, fosthiazate u silthiofam bħala sostanzi attiviTest b’rilevanza għaż-ŻEE

text:
Avviż Legali Importanti

|

32003L0084

Official Journal L 247 , 30/09/2003 P. 0020 - 0025

		Id-Direttiva tal-Kummissjoni 2003/84/KEtal-25 ta’ Settembru 2003li temenda d-Direttiva tal-Kunsill 91/414/KEE sabiex tinkludi flurtamone, flufenacet, iodosulfuron, dimethenamid-p, picoxystrobin, fosthiazate u silthiofam bħala sostanzi attivi(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 [1], kif l-aħħar emendata permezz tad-Direttiva tal-Kummissjoni 2003/79/KE [2], u partikolarment l-Artikolu 6(1) tagħha,Billi:(1) Skond l-Article 6(2) tad-Direttiva 91/414/KEE l-awtoritajiet ta’ Franza rċevew nhar il-15 ta’ Frar 1994 applikazzjoni mingħand ir-Rhône-Poulenc Agro France (illum Bayer CropScience) għal inklużjoni tas-sustanzi attivi flurtamone fl-Annex I tad-Direttiva 91/414/KEE. Id-Deċiżjoni tal-Kummissjoni 1996/341/KE [3] kkonfermat li d-dossjer kien "komplut" fis-sens li jistà jkun ikkunsidrat bħala sodisfaċenti, fil-prinċipju, il-ħtiġijiet tad-data u l-informazzjoni ta’ l-Annessi II u III tad-Direttiva 91/414/KEE.(2) Franza rċeviet applikazzjoni taħt l-Artikolu 6(2) tad-Direttiva 91/414/KEE nhar l-1 ta’ Frar 1996, applikazzjoni mingħand Bayer AG (illum Bayer CropScience) dwar il-flufenacet (li qabel kien jissejjaħ: fluthiamide). Din l-applikazzjoni kienet dikjarata kompluta mid-Deċiżjoni tal-Kummissjoni 97/362/KE [4].(3) Il-Ġermanja rċeviet applikazzjoni taħt l-Artikolu 6(2) tad-Direttiva 91/414/KEE nhar l-14 ta’ Diċembru 1998 minn Hoechst Schering AgrEvo GmbH (illum Bayer CropScience) dwar il-iodosulfuron (bħala s-sostanza primarja tal-iodosulfuron-methyl-sodium). Din l-applikazzjoni kienet iddikjarata kompluta permezz tad-Deċiżjoni tal-Kummissjoni 1999/392/KE [5].(4) Il-Ġermanja rċeviet applikazzjoni taħt l-Artikolu 6(2) tad-Direttiva 91/414/KEE nhar is-16 t’April 1999 mingħand BASF AG dwar id-dimethenamid-p. Din l-applikazzjoni kienet dikjarata kompluta permezz tad-Deċiżjoni tal-Kummissjoni 1999/555/KE [6].(5) L-Irlanda rċeviet applikazzjoni taħt l-Artikolu 6(2) tad-Direttiva 91/414/KEE nhar is-26 ta’ Mejju 1999 mingħand Zeneca Agrochemicals (illum Syngenta) dwar il-picoxystrobin. Din l-applikazzjoni kienet iddikjarata kompluta wkoll permezz tad-Deċiżjoni tal-Kummissjoni 1999/555/KE.(6) Ir-Renju Unit irċieva applikazzjoni taħt l-Artikolu 6(2) tad-Direttiva 91/414/KEE nhar il-5 ta’ Marzu 1996 mingħand ISK Biosciences Europe SA dwar il-fosthiazate. Din l-applikazzjoni kienet dikjarata kompluta permezz tad-Deċiżjoni tal-Kummissjoni 97/362/KE.(7) L-Irlanda rċeviet applikazzjoni taħt l-Artikolu 6(2) tad-Direttiva 91/414/KEE nhar l-14 ta’ Diċembru 1998 mingħand Monsanto Crop Protection dwar is-silthiofam (qabel kien jissejjaħ: silthiopham). Din l-applikazzjoni kienet dikjarata kompluta permezz tad-Deċiżjoni tal-Kummissjoni 1999/392/KE.(8) Għal dawk is-sostanzi attivi, l-effetti fuq is-saħħa umana u l-ambjent ġew stmati, skond id-dispożizzjonijiet ta’ l-Artikolu 6(2) u (4) tad-Direttiva 91/414/KEE, għal użi proposti mill-applikanti. Ir-rapporteur ta’ l-Istati Membri nominat, issottometta abbozz ta’ rapport dwar stima, li jikkonċerna s-sostanzi, lill-Kummissjoni nhar il-21 ta’ Mejju 1997 (flurtamone), 6 ta’ Jannar 1998 (flufenacet), 30 ta’ Mejju 2000 (iodosulfuron), 26 ta’ Settembru 2000 (dimethenamid-p), 11 ta’ Ġunju 2001 (picoxystrobin), 18 ta’ Marzu 1998 (fosthiazate), u 2 t’Ottubru 2000 (silthiofam).(9) L-abbozzi ta’ rapporti dwar stimi, ġew riveduti mill-Istati Membri u l-Kummissjoni fi ħdan il-Kumitat Permanenti dwar il-Katina ta’ l-Ikel u s-Saħħa ta’ l-Annimali. Ir-reviżjoni kienet finalizzata nhar l-4 ta’ Lulju 2003 fil-format ta’ rapport ta’ reviżjoni mill-Kummissjoni dwar il-flurtamone, flufenacet, iodosulfuron, dimethenamid-p, picoxystrobin, fosthiazate u silthiofam.(10) Ir-reviżjoni ta’ l-iodosulfuron, dimethenamid-p, picoxystrobin u silthiofam ma żvela l-ebda mistoqsijiet fil-miftuħ jew tħassib, li jkunu jinħtieġu konsultazzjoni mal-Kumitat Xjentifiku dwar il-Pjanti.(11) Għall-flurtamone, id-dokumenti u l-informazzjoni kienu wkoll sottomessi lill-Kumitat Xjentifiku dwar il-Pjanti, għal konsultazzjoni separata. Il-Kumitat Xjentifiku dwar il-Pjanti, ġie konsultat darbtejn, primarjament sabiex jistma it-tidwid potenzali taż-żewġ metaboliti tas-sostanzi attivi, 3-trifluoromethylbenzoic acid (TFMBA) u trifluoroacetic acid (TFAA). Fl-ewwel opinjoni [7], il-Kumitat Xjentifiku rrakomanda għar-rigward it-TFMBA, l-inklużjoni ta’ ħamriji bil-valuri pH bejn 7 u 8 fl-istudji sorption ma’ dan il-metabolit. Rigward il-metabolit TFAA, il-Kumitat sab illi d-data disponibbli hija nsuffiċjenti sabiex tiġi stmata l-kontaminazzjoni ta’ l-ilma ta’ l-art. Sussegwentement, saru studji oħrajn mill-applikanti dwar iż-żewġ metaboliti. Fit-tieni opinjoni tiegħu [8] il-Kumitat Xjentifiku kkonkluda illi l-konċentrazzjonijiet ta’ TFMBA li jwassal għal tidwid fl-ilma ta’ l-art minn ħamriji li jkollhom pH il-fuq minn 5 jistà jeċċedi l-0,1 g/l f’persentaġġ żgħir ta’ każijiet/sitwazzjonijiet. Il-Kumitat ikkonkluda wkoll illi l-metabolit TFAA ma jirrapreżentax riskju inaċċettabbli ta’ organism akwatiċi mill-ilma ta’ l-art imma l-informazzjoni tossiloġika disponibbli għall-Kumitat kienet għadha nsuffiċċjenti. Ir-rakomandazzjonijiet tal-Kumitat Xjentifiku, ttieħdu in konsiderazzjoni waqt reviżjoni oħra, u f’din id-Direttiva u fir-Rapport tar-Reviżjoni. Wara li ġiet ikkonsenjata l-informazzjoni nieqsa mill-applikant u evalwata mir-rapporteur ta’ l-Istat Membru. L-evalwazzjoni fi ħdan il-Kumitat Permanenti ikkonkludiet illi ma jkun hemm l-ebda nfluenza inaċċetabbli tal-metaboliti TFMBA u TFAA fuq l-ambjent jekk jiġu applikati il-miżuri meħtieġa għat-tnaqqis ta’ riskju.(12) Rigward il-flufenacet, il-Kumitat Xjentifiku dwar il-Pjanti ġie mistoqsi sabiex jikkumenta dwar żewġ prodotti ta’ degradazzjoni (M2 u M4) tas-sustanzi attivi, li jkunu ġew intraċċati f’lysimeters leachates, u l-esposizzjoni ta’ operaturi. Fl-opinjoni tiegħu [9] il-Kumitat sab għall-metaboliti M2 u M4, illi r-riskju t’organiżmi terrestri mhux fil-mira, ma kienux għadhom stmati adegwatament u identifka żewġ prodotti oħra ta’ degradazzjoni li għalihom ir-riskju t’ organiżmi mhux fil-mira, kienu jinħtieġu evalwazzjoni oħra. Il-Kumitat kien ta’ l-opinjoni illi l-istima dwar riskju ta’ l-operatur tal-flufenacet kienet ġiet adegwatament indirizzata, iżda nnota is-sensitizzar tal-potenzal tal-formulazzjoni kienet tinħtieġ attenzjoni adegwata. Ir-rakomandazzjonijiet tal-Kumitat Xjentifiku kienu ngħataw konsiderazzjoni matul ir-reviżjoni l-oħra, u f’din id-Direttiva u fir-Rapport ta’ Reviżjoni. Wara li l-informazzjoni nieqsa ġiet sussegwentement konsenjata mill-applikant u evalwata mir-rapporteur ta’ l-Istat Membru. L-evalwazzjoni fi ħdan il-Kumitat Permanenti kkonkluda illi r-riskju mill-prodotti kollha identifikati ta’ degradazzjoni għall-organismi mhux fil-mira, u li r-riskju ta’ sensitizzar ikun ukoll aċċetabbli jekk jiġu applikati l-miżuri meħtieġa dwar tnaqqis ta’ riskju.(13) Dwar il-fosthiazate, il-Kumitat Xjentifiku ġie mistoqsi sabiex jikkumenta dwar il-potenzal ta’ tidwid fl-ilma ta’ l-art, dwar ir-riskju t’organiżmi mhux fil-mira, li jgħixu fil-ħamrija, dwar ir-riskju lill-għasafar u mammali slavaġ, u dwar ir-riskju possibli t’organophosphate-induced delayed polyneuropathy (OPIDP) fil-bnedmin wara inċidenti ta’ vvalenar sever. Fl-opinjoni tiegħu [10] il-Kumitat sab illi a bażi ta’ l-informazzjoni disponibbli, l-ebda xenarju t’użu sigur ma seta jiġi identifikat, u li ma jkollu l-ebda riskju inaċċetabbli għall-ilma ta’ l-art. Il-Kumitat innota illi huwa possibbli li l-istudji tal-lysimeter juru nuqqas ta’ tidwid għal xenarju wieħed jew aktar, imma l-ebda wieħed ma ġie rapportat. Lanqas ma ġie ndirizzat b’mod suffiċjenti ir-riskju fuq il-metaboliti differenti għall-organiżmi tal-ħamrija. Il-Kumitat ikkunsidra wkoll illi l-potenzal t’eżposizzjoni għal għasafar u mammiferi slavaġ mir-rotot kollha msemmija hawn fuq, kienu jinħtieġu kunsiderazzjonijiet oħra. Finalment il-Kumitat kien ta’ l-opinjoni illi l-NTE (neuropathy target esterase) inibizzjoni minn fosthiazate u l-iżomeri tiegħu ma kienux ġew stmati adegwatament. Ir-rakomandazzjonijiet tal-Kumitat Xjentifiku ttieħdu in konsiderazzjoni waqt reviżjoni oħra u f’din id-Direttiva u fir-Rapport ta’ Reviżjoni. Wara li l-informazzjoni nieqsa ġiet sussegwentement konsenjata mill-applikant mir-rapporteur ta’ l-Istat Membru u wara li ttieħdu in konsiderazzjoni il-miżuri meħtieġa għat-tnaqqis ta’ riskju, l-evalwazzjoni fi ħdan il-Kumitat Permanenti kkonkluda li ma huma mistennija l-ebda effetti ta’ ħsara mill-inibizzjoni ta’ l-NTE mill-fosthiazate u l-iżomeri tiegħu. L-evalwazzjoni fi ħdan il-Kumitat Permanenti kkonkluda wkoll illi r-riskju mis-sostanza primarja u l-prodotti ta’ degradazzjoni identifikati għall-ilma ta’ l-art, organiżmi tal-ħamrija, għasafar u mammiferi slavaġ ikun aċċetabbli jekk jiġu applikati l-miżuri dwar tnaqqis ta’ riskju.(14) Deher illi minn diversi eżaminazzjonijiet li saru, prodotti għall-protezzjoni ta’ pjanti li jkun fihom sostanzi attivi konċernati, ikun mistenni illi jissodisfaw, b’mod ġenerali il-ħtiġijiet imfassla fl-Artikolu 5(1)(a) u (b) u l-Artikolu 5(3) tad-Direttiva 91/414/KEE, partikolarment dwar l-użi li ġew eżaminati u ddetaljati fir-rapport ta’ reviżjoni mill-Kummissjoni. Għalhekk huwa neċessarju li jiġu nklużi l-flurtamone, flufenacet, iodosulfuron, dimethenamid-p, picoxystrobin, fosthiazate u s-silthiofam fl-Annex I, sabiex jiġI assigurat illi fl-Istati Membri kollha l-awtorizazzjonijiet tal-prodottu dwar il-protezzjoni tal-pjanti, li jkun fihom dawn is-sostanzi attivi jkunu mogħtija skond id-dispożizzjonijiet ta’ dik id-Direttiva.(15) Wara l-inklużjoni l-Istati Membri għandhom jingħatawlhom terminu raġonevoli sabiex jimplimentaw id-dispożizzjonijiet tad-Directive 91/414/KEE għar-rigward il-prodotti dwar il-protezzjoni ta’ pjanti li jkun fihom il-flurtamone, flufenacet, iodosulfuron, dimethenamid-p, picoxystrobin, fosthiazate u s-silthiofam u partikolarment sabiex jirrevedu l-awtorizazzjonijiet proviżorji eżistenti u, sa tmiem dan it-terminu l-aktar tard, sabiex jittrasformaw dawk l-awtorizazzjonijiet f’awtorizazzjonijiet sħaħ, jemendawhom jew jirtirawhom, skond id-dispożizzjonijiet tad-Direttiva 91/414/EEC.(16) Għalhekk huwa meħtieġ illi tiġI emendata d-Direttiva 91/414/KEE b’dan il-mod.(17) Il-miżuri li hemm provduti f’din id-Direttiva huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’l-Annimali,ADDOTTAT DIN ID-DIRETTIVA:Artikolu 1L-Anness I tad-Direttiva 91/414/KEE huwa emendat kif jingħad fl-Anness ta’ din id-Direttiva.Artikolu 2L-Istati Membri għandhom jaddottaw u jippubblikaw sat-30 ta’ Ġunju 2004 l-aktar tard, il-liġijiet, regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva. Huma għandhom jinfurmaw b’dan lill-Kummissjoni minnufih.Għandhom japplikaw dawk id-dispożizzjonijiet mill-1 ta’ Lulju 2004.Meta l-Istati Membri jaddottaw dawk id-dispożizzjonijiet, għandu jkollhom riferenza għal din id-Direttiva jew ikunu akkumpanjati minn din ir-riferenza fl-okkażjoni tal-pubblikazzjoni uffiċċjali tagħhom. L-istati membri għandhom jistabbilixxu kif trid issir din ir-riferenza.Artikolu 31. L-Istati Membri għandhom jirrevedu l-awtorizazzjoni għal kull prodott dwar il-protezzjoni tal-pjanti, li jkun fih il-flurtamone, flufenacet, iodosulfuron, dimethenamid-p, picoxystrobin, fosthiazate jew is-silthiofam sabiex jassiguraw li l-kondizzjonijiet dwar dawm is-sostanzi attivi mfassla fl-Anness I tad-Direttivato 91/414/KEE ikunu osservati. Fejn meħtieġ, għandhom jemendaw jew jirtiraw awtorizazzjonijiet skond id-Direttiva 91/414/KEE mit-30 ta’ Ġunju 2004, l-aktar tard.2. Għal kull prodott dwar il-protezzjoni tal-pjanti li jkun fih il-flurtamone, flufenacet, iodosulfuron, dimethenamid-p, picoxystrobin, fosthiazate jew is-silthiofam bħala, jew bħala l-uniku sostanza attiva jew bħala wieħed minn diversi sostanzi attivi, liema sostanzi huma kollha elenkati fl-Anness I tad-Direttiva 91/414/KEE mill-31 ta’ Diċembru 2004 l-aktar tard, l-Istati Membri għandhom jevalwaw mill-ġdid il-prodott skond il-prinċipji uniformi stabbiliti fl-Anness VI, a bażi ta’ dossjer li jissodisfa il-ħtiġijiet ta’ l-Anness III tiegħu. A bażi ta’ dik l-evalwazzjoni, għandhom jiddeterminaw jekk il-prodott jissodisfax il-kondizzjonijiet imfassla fl-Artikolu 4(1)(b), (ċ), (d) u (e) tad-Direttiva 91/414/KEE. Fejn meħtieġ, u sat-30 ta’ Ġunju 2005 l-aktar tard, għandhom jemendaw jew jirtiraw l-awtorizazzjoni għal kull prodott dwar il-protezzjoni tal-pjanti.Artikolu 4Din id-Direttiva tidħol fis-seħħ fl-1 ta’ Jannar 2004.Artikolu 5Din id-Direttiva hija indirizzata lill-Istati Membri.Magħmula fi Brussel, fil-25 ta’ Settembru 2003.Għall-KummissjoniDavid ByrneMembru tal-Kummissjoni[1] ĠU L 230, tad-19.8.1991, p. 1.[2] ĠU L 228, tat-12.9.2003, p. 11.[3] ĠU L 130, tal-31.5.1996, p. 20.[4] ĠU L 152, tal-11.6.1997, p. 31.[5] ĠU L 148, tal-15.6.1999, p. 44.[6] ĠU L 210, ta’ l-10.8.1999, p. 22.[7] Opinjoni tal-Kumitat Xjentifiku dwar il-Pjanti dwar l-inklużjoni tal-flurtamone fl-Anness I tad-Direttiva 91/414/KEE li tikkonċerna t-tpoġġija fis-suq ta’ prodotti dwar il-protezzjoni tal-pjanti (SCP/FLURT/004-Finali, addottata nhar it-18 ta’ Diċembru 1998).[8] Opinjoni tal-Kumitat Xjentifiku dwar il-Pjanti dwar l-inklużjoni tal-flurtamone fl-Anness I tad-Direttiva 91/414/KEE dwar it-tpoġġija fis-suq ta’ prodotti dwar il-protezzjoni tal-pjanti (SCP/FLURT/018-Finali, addottata nhar is-26 ta’ Jannar 2001).[9] Opinjoni tal-Kumitat Xjentifiku dwar il-Pjanti, dwar mistoqsijiet speċifiċi mill-Kummissjoni, li jikkonċernaw l-evalwazzjoni tal-flufenacet (FOE 5043) fil-kuntest tad-Direttiva 91/414/KEE, (SCP/FLUFEN/002-Finali, addottata nhar is-17 t’ Ottubru 2001).[10] Opinjoni dwar mistoqsijiet speċifiċi mill-Kummissjoni, li jikkonċernaw l-evalwazzjoni tal-fosthiazate (IKKI-1145/TO-1145) fil-kuntest tad-Direttiva 91/414/KEE, (SCP/FOSTHIAZ/002-Finali, adottata nhar l-20 ta’ Diċembru 2001).--------------------------------------------------L-ANNESSFl-Anness I, is-segwenti fillieri ġew miżjuda fit-tarf tat-tabella"Nru | Isem Komuni, Identifikazzjoni Numri | IUPAC Isem | Purita | Dħul fis-seħħ | Skadenza ta' l-inklużjoni | Disposizzjonijiet speċifiċi |64 | Flurtamone SAK Nru 96525-23-4 | (RS)-5-methylamino-2-phenyl-4-(a,a,a-trifluoro-m-tolyl) furan-3 (2H)-one | 960 g/kg | 1 ta' Jannar 2004 | 31 ta' Diċembru 2013 | Użu biss bħala ħerbiċidji jistgħu jiġu awtorizzati. Għall-implimentazzjoni tal-prinċipji uniformi fl-Anness VI, il-konklużjonijiet tar-rapport dwar reviżjoni fuq il-flurtamone, u partikolarment l-AppendiċI I sa II tiegħu, kif finalizzat mill-Kumitat Permanenti dwar il-Katina ta' l-Ikel u s-Saħħa ta' l-Annimali, ta' l-4 ta' Lulju 2003, għandhom jiġu kkunsidrati. F'din l-istima ġenerali, l-Istati Membri: għandhom jagħtu attenzjoni għall-protezzjoni ta' l-ilma ta' l-art, meta s-sustanza attiva hija applikata f'reġjuni b'ħamrija vunnerabbli u/jew kondizzjonijiet klimatiċi,għandhom jagħtu attenzjoni partikolari għall-protezzjoni ta' l-alga u pjanti akwatiċi oħrajn.Fejn meħtieġ għandhom jiġu applikati miżuri għat-tnaqqis ta' riskji. |65 | Flufenacet SAK Nru 142459-58-3 CIPAC Nru 588 | 4'-fluoro-N-isopropyl2-(5-(trifluoromethyl)-1,3,4-thiadiazol-2-ylox-y) acetanilide | 950 g/kg | 1 ta' Jannar 2004 | 31 ta' Diċembru 2013 | Użu biss bħala ħerbiċidji jistgħu jiġu awtorizzati Għall-implimentazzjoni tal-prinċipji uniformi fl-Anness VI, l-konklużjonijiet tar-rapport dwar reviżjoni fuq il-flufenacet, u partikolarment l-Appendiċi I u II tiegħu, kif finalizzat mill-Kumitat Permanenti dwar il-Katina ta' l-Ikel u s-Saħħa ta' l-Annimali nhar l-4 ta' Lulju 2003, għandu jiġi kkunsidrat. F'din l-istima ġenerali, l-Istati Membri: għandhom jagħtu attenzjoni speċjali għall-protezzjoni ta' l-ilma ta' l-art, meta is-sostanza attiva tiġi applikata f'reġjuni b'ħamrija vunnerabbli u/jew kondizzjonijiet klimatiċi,għandhom jagħtu attenzjoni partikolari għall-protezzjoni ta' alga u pjanti akwatiċi,għandhom jagħtu attenzjoni partikolari għall-protezzjoni ta' l-operaturi.Għandhom jiġu applikati miżuri dwar tnaqqis ta' riskju fejn jinħtieġ. |66 | Iodosulfuron SAK Nru 185119-760 (primarju) 144550-36-7 (iodosul-furon-methyl-sodium) CIPAC No 634 (primarju) 634.501 (iodosulfuron-methyl-sodium) | 4-iodo-2-(3-(4-methoxy-6-methyl-1,3,5-triazin-2-yl)-ureidosulfonyl) | 910 g/kg | 1 ta' Jannar 2004 | 31 ta' Diċembru 2013 | Użu biss bħala ħerbiċidi jistgħu jiġu awtorizzati. Għall-implimentazzjoni tal-prinċipji uniformi fl-AnnessVI, il-konklużjonijiet tar-rapport dwar reviżjoni fuq l-iodosulfuron, u Appendiċi I u II tiegħu, kif finalizzat mill-Kumitat Permanenti dwar il-Katina ta' l-Ikel u s-Saħħa ta' l-Annimali nhar l-4 ta' Lulju 2003, għandhom jiġu kkunsidrati. F'din l-istima ġenerali, l-Istati Membri: għandhom jagħtu attenzjoni għall-potenzal ta' l-iodosulfuron u l-metaboliti tiegħu dwar il-kontaminazzjoni ta' l-ilma ta' l-art, fejn is-sustanza attiva hija applikata f'reġjuni b'ħamrija vunnerabbli u/jew kondizzjonijiet klimatiċi,għandhom jagħtu attenzjoni partikolari għall-protezzjoni ta' pjanti akwatiċi.Għandhom jiġu applikati miżuri dwar tnaqqis ta' riskju meta meħtieġ. |67 | Dimethenamid-p SAK Nru 163515-14-8 CIPAC Nru 638 | S-2-chloro-N-(2,4-dimethyl-3-thienyl)-N-(2-methoxy-1-methy-lethyl)-acetamide | 890 g/kg (valur preliminarju bbażat fuq pjanta pilota) | 1 ta' Jannar 2004 | 31ta' Diċembru 2013 | Użu biss bħala ħerbiċida jistà jiġi awtorizzat. Għall-implimentazzjoni ta' prinċipji uniformi ta' l-Anness VI, il-konklużjonijiet tar-rapport dwar ir-reviżjoni fuq id-dimethenamid-p, u partikolarment l-Appendiċi I u II tiegħu, kif finalizzat mill-Kumitat Parmanenti dwar il-Katina ta' l-Ikel u s-Saħħa ta' l-Annimali, nhar l-4 ta' Lulju 2003, għandu jiġi kkunsidrat. F'din l-istima ġenerali l-Istati Membri: għandhom jagħtu attenzjoni partikolari għall-potenzal ta' metaboliti tad-dimethenamid-p għall-kontaminazzjoni ta' ilma ta' l-art, meta s-sustanza attiva hija applikata f'reġjuni b'ħamrija vunnerabbli u/jew kondizzjonjiet klimatiċi,għandhom jagħtu attenzjoni partikolari għall-protezzjoni ta' sistemi ekoloġiċi akwatiċi, speċjalment dawk tal-pjanti akwatiċi.Għandhom jiġu applikati miżuri dwar it-tnaqqis ta' riskju meta meħtieġ. L-Istat Membru għandu jinforma lill-Kummissjoni skond l-Artikolu 13(5) dwar l-ispeċifikar ta' materjal tekniku kif manifatturat kummerċjalment. |68 | Picoxystrobin SAK Nru 117428-22-5 CIPAC Nru 628 | Methyl (E)-3-methoxy-2-{2-(6-(trifluoro-methyl) – 2- pyridyloxy-methyl)phenyl} acrylate | 950 g/kg (valur preliminarju bbażat fuq pjanta pilota) | 1 ta' Jannar 2004 | 31 ta' Diċembru 2013 | Użu biss bħala fungiċida jistà jiġi awtorizzat Għall-implimentazzjoni tal-prinċipji uniformi ta' l-Anness VI, il-konklużjonijiet tar-rapport dwar ir-reviżjoni fuq il-picoxystrobin, u partikolarment l-Appendiċi I u II tiegħu, kif finalizzat fil-Kumitat Permanenti dwar il-Katina ta' l-Ikel u s-Saħħa ta' l-Annimali nhar l-4 ta' Lulju 2003, għandhom jiġu kkunsidrati. F'din l-istima ġenerali l-Istati Membri: għandhom jagħtu attenzjoni partikolari għall-protezzjoni ta' l-ilma ta' l-art, meta s-sustanza attiva hija applikata f'reġjuni b'ħamrija vunnerabbli u/jew kondizzjonijiet klimatiċi,għandhom jagħtu attenzjoni partikolari għall-organiżmi tal-ħamrija,għandhom jagħtu attenzjoni partikolari għall-protezzjoni tas-sistemi ekoloġiċi akwatiċi.Għandhom jiġu applikati miżuri ta' tnaqqis ta' riskju meta meħtieġ. L-Istati Membri għandhom jinfurmaw lill-Kummissjoni skond l-Article 13(5) dwar l-ispeċifikar ta' materjal teknniku kif manifatturat kummerċjalment. |69 | Fosthiazate SAK Nru 98886-44-3 CIPAC Nru 585 | (RS)-S-sec-butyl O-ethyl 2-oxo-1,3-thiazolidin-3-ylphosphonothioate | 930 g/kg | 1 ta' Jannar 2004 | 31ta' Diċembru 2013 | Użu biss bħala nematiċida jistà jiġi awtorizzat. Għall-implimentazzjoni ta' prinċipji uniformi ta' l-Anness VI, il-konklużjonijiet tar-rapport dwar ir-reviżjoni fuq il-fosthiazate, u partikolarment l-Appendiċi I u II tiegħu, kif finalizzat mill-Kumitat Permanenti dwar il-Katina ta' l-Ikel u s-Saħħa ta' l-Annimali, nhar l-4 ta' Lulju 2003, għandhom jiġu kkunsidrati.. F'din l-istima ġenerali l-Istati Membri: għandhom jagħtu attenzjoni partikolari għall-protezzjoni ta' l-ilma ta' l-art, meta s-sustanza attiva hija applikata f'reġjuni b'ħamrija vunnerabbli u/jew kondizzjonijiet klimatiċi,għandhom jagħtu attenzjoni partikolari għall-protezzjoni ta' għasafar u mammiferi slavaġ, parikolarment jekk is-sustanza hija applikata fl-istaġun tat-tnissil,għandhom jagħtu attenzjoni partikolari għall-organiżmi tal-ħamrija mhux fil-mira.Għandhom jiġu applikati miżuri dwar it-tnaqqis ta' riskju meta meħtieġ. Sabiex jitnaqqas ir-riskju potenzali għall-għasafar żgħar, awtorizazzjonijiet dwar il-prodott, jinħtieġu illi jilħqu livell għoli ħafna t'inkorporazzjoni ta' granuli fil-ħamrija. L-Istati Membri għandhom jinfurmaw lill-Kummissjoni skond l-Artikolu 13(5) dwar l-ispeċifikar ta' materjal tekniku kif kummerċjalment mannifatturat. |70 | Silthiofam SAK Nru 175217-20-6 CIPAC No 635 | N-allyl-4,5-dimethyl-2-(trimethylsilyl)thio-phene-3-carboxamide | 950 g/kg | 1 ta' Jannar 2004 | 31 ta' Diċembru, 2013 | Użu bħala fungiċida biss jistgħu jiġu awtorizzati. Użu ieħor oltre trattament ta' żerriegħa, illum m'humiex appoġġjati adegwatament minn data. Sabiex jiġu appoġġjati awtorizazzjonijiet għal dan l-użu, trid tiġ ġġenerata sottomessa lill-Istati Membri data u informazzjoni li tipprova l-aċċettazzjoni tagħhom mill-konsumaturi, operaturi u l-ambjent. Għall-implimentazzjoni tal-prinċipji uniformi ta' l-Anness VI, il-konklużjonijiet tar-rapport dwar ir-reviżjoni fuq is-silthiofam, u partikolarment l-Appendices I u II tiegħu, kif finalizzat mill-Kumitat Permanenti dwar il-Katina ta' l-Ikel u s-Saħħa ta' l-Annimali nhar l-4 ta' Lulju 2003 għandu jittieħed in konsiderazzjoni shall be taken into account. |--------------------------------------------------


title: Id-Direttiva tal-Kunsill tal-21 ta’ Diċembru 1989 li temenda d-Direttiva 77/536/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ strutturi ta’ protezzjoni kontra l-qlib ta’ tratturi bir-roti għall-agrikoltura jew għall-foresterija

text:
Avviż Legali Importanti

|

31989L0680

Official Journal L 398 , 30/12/1989 P. 0026 - 0026 Finnish special edition: Chapter 13 Volume 19 P. 0124  Swedish special edition: Chapter 13 Volume 19 P. 0124

		Id-Direttiva tal-Kunsilltal-21 ta’ Diċembru 1989li temenda d-Direttiva 77/536/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ strutturi ta’ protezzjoni kontra l-qlib ta’ tratturi bir-roti għall-agrikoltura jew għall-foresterija(89/680/KEE)IL- KUNSILL TAL- KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropeja, u b’mod partikolari Artikolu 100a tiegħu,Wara li kkunsidra l-proposta mill- Kummissjoni [1],B’kooperazzjoni mal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi huwa meħttieġ li jiġu adottati miżuri bil-għan li jkun stabbilit b’mod progressiv is-suq intern tul perjodu li jiskadi fil-31 ta’ Diċembru 1992; billi s-suq intern ifisser żona mingħajr fruntieri interni fejn il-moviment liberu tal-merkanzija, l-persuni, s-servizzi u l-kapital huwa assigurat;Billi Artikolu 9 tad-Direttiva 77/536/KEE [4], kif l-aħħar emendata bid-Direttiva 87/354/KEE [5], tillimita l-applikazzjoni ta’ l-imsemmija Direttiva għal tratturi bir-roti għall-agrikoltura jew għall-foresterija b’massa ta’ bejn 1,5 u 4,5 tunnellata; billi żjieda ta’ 1,5 tunnellata fil-massa massima kif stabbilita fil-present ma tinvolvix xi żvantaġġi kbar mill-perspettiva tas-sigurtà fuq it-toroq u s-sigurtà waqt ix-xogħol fl-għelieqi;Billi l-istrutturi tal-protezzjoni kontra l-qlib ta’ tratturi b’massa ta’ bejn 4,5 u 6 tunnellati jistgħu jiġu trattati bl-istess mod bħal dawk ta’ tratturi b’massa ta’ bejn 1,5 u 4,5 tunnellati u għalhekk jistgħu jingħataw il-benefiċċju ta’ l-istess regoli,ADOTTA DIN ID-DIRETTIVA:Artikolu 1Fl-ewwel linja tar-raba’ inċiż ta’ Artikolu 9 tad-Direttiva 77/536/KEE, ‘massa bejn 1,5 u 4,5 tunnellati’ hija mibdula bi ‘massa bejn 1,5 u 6 tunnellati’Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva mhux iktar tard minn 12-il xahar mit-3 ta’ Jannar 1990. Huma għandhom jinfurmaw minnufih lill-Kummissjoni dwar dan.Artikolu 3Din id-Direttiva hija indirizzata lill-Istati Membri.Magħmula fi Brussel, fil-21 ta’ Diċembru 1989.Għall- KunsillIl-PresidentE. Cresson[1] ĠU C 324, tas-17.12.1988, p. 14.[2] ĠU C 120, tas-16.5.1989, p. 17, uĠU C 256, tas-9.10.1989, p. 75.[3] ĠU C 102, ta’ l-24.4.1989, p. 8.[4] ĠU L 220, tad-29.8.1977, p. 1.[5] ĠU L 192, tal-11.7.1987, p. 43.--------------------------------------------------